
Acolada nr.9 septembrie 2019 


Timpul amintirii... (1) 


Motto: „You are the only 
intellectual în the whole country worth 
the notice... Sunteţi una din foarte 
rarele persoane care citește mult, știe 
mult şi gândeşte profund. Gruparea 
articolelor dumneavoastră ar realiza 
în mare măsură o istorie a filozofiei 
româneşti... Sunteţi pentru mine singura 
rază de claritate în gândire în tot acest 
sumbru haos post-comunist... Dacă aș 
fi în România, aş asista la toate discuţiile Dvs... Sunt atât de 
mult de acord cu Dvs, încât parcă mă aud pe mine vorbind” 
(prof. univ. dr. George Săndulescu, 2012, Monaco) 


i 
— 

La un început de an primisem de la dl. Alexandru Valentin 
Crăciun următorul e-mail: „Doamnă Isabela Vasiliu-Scraba, 
vă mărturisesc, îmi doresc de mult timp să vă contactez pentru 
a vă lua un interviu. Vă cunosc, parţial, opera exegetico- 
filosofică, însă aş dori să începem discuţia noastră prin câteva 
lămuriri biografice. Din câte ştiu, interesul dumneavoastră 
pentru filosofie este oarecum tardiv. Care au fost resorturile 
interioare care au declanşat dorinţa de a vă apropia de 
problematica filosofică?” Redau în continuare răspunsul meu 
auto-biografic detaliind unele informaţii devenite publice (de 
€x., prin prezentarea „Isabelei Vasiliu-Scraba” în volumul: 
prof. univ. Ilie Rad, De amicitia. Scrisori trimise de Stefan 
Fay între 1988-2009, Cluj-Napoca, Ed. Accent, pp. 363-366). 

După opinia filozofului Anton Dumitriu, eu aş avea o 
„vocaţie filozofică indiscutabilă” (vezi Isabela Vasiliu-Scraba, 
Despre Anton Dumitriu ca interpret al COGITOului cartezian; 
https://isabelavs2.wordpress.com/anton-dumitriu/isabelavs- 
descartes3antondumitriu/). Or, când intervine vocaţia, nu 
cred că mai este nevoie de resorturi interioare suplimentare. 
Meseria de inginer (pe care am practicat-o scurtă vreme) a 
fost o simplă consecinţă a faptului ca am fost foarte bună la 
matematici în toate cele douăsprezece clase. Într-a XII-a mă 
mutasem la Liceul „Caragiale” (București) din două motive: 
pentru a fi într-un liceu mixt (Liceul „Spiru Haret”, unde am 
învăţat dintr-a opta până într-a unsprezecea, era de fete), dar 
mai ales pentru a avea un profesor foarte bun de matematică, 
pe Gaidargi, poreclit „Spilu”. Acesta, după ce m-a lăsat câteva 
săptămâni să mă acomodez, m-a scos la tablă şi eu, în loc 
să scriu pe tablă, îi dădeam rezultatele mintal. Apoi Spilu a 
umplut cancelaria cu părerea sa proprie ca aș fi un „geniu”. 
Diriginta, d-na Roşu Mihaela, era de română. Fiindcă în acel 
an se publicase 7rilogia culturii după o interdicție de un sfert 
de secol, iar Lucian Blaga se introdusese atunci pentru prima 
dată în programa de învăţământ, d-na profesoară Roşu ne 
dăduse la teză Blaga. Eu am scris cu viteză maximă cele opt 
pagini (pe care le scriam de obicei în 50 de minute la teze 
sau la extemporale pe indiferent ce subiect), pagini care ei 
i-au plăcut. După teza de română, şi d-na prof. Mihaela Roşu 
(fostă studentă a lui Tudor Vianu) îi ţinea isonul profesorului de 
matematică, cum aflasem de la mama colegei mele de bancă. 

Talentul la matematici a fost o „moştenire de familie”. 
Bunicul (Theodor Scraba) fusese profesor de matematici 
la Cernăuţi. Tata (care ştia vreo şapte limbi şi care în liceu 
învățase pe dinafară o bună bucată din Infernul lui Dante, în 
originalul italian) fusese şi el bun la matematici, devenind 
(după cele două refugii, din vara lui 1940 şi din 1944) un 
inginer chimist de care colegii îşi aminteau cât de frumos 
scria şi recita poezii. Volumul meu de debut (din 1992), prima 
monografie dedicată gândirii filozofice noiciene, l-am dedicat 
tatălui meu. În școală faceam poezii (ca tata, dar mult mai 
puţin reuşite) şi citeam extrem de mult. De pe la unsprezece 
ani devoram câte o carte pe noapte de-mi dădusem complet 
somnul peste cap. La Politehnică am intrat din considerente 
de efort minim, pentru că-mi era uşoară matematica şi chimia. 
Fizica n-am învăţat-o, neavând profesori care să-mi placă. Nici 
Politehnica nu mi-a plăcut. N-am excelat decât la cristalografie 
şi mineralogie unde l-am avut pe Vasile Manilici: îi ghiceam 
fără probleme sistemele de cristalizare, chiar în cristale ciobite. 
La mineralogie era ca la Șpilu... un fel de circ. Profesorul venea 
cu tava plină de minerale şi întreba din ce-s compuse, iar eu 
le ghiceam de zor. Nu mă laud. Toate astea sînt adevărate. 
Cu profesorul Manilici m-am întâlnit după vreo zece ani la 
Biblioteca Academiei, unde eu citeam cursuri de filozofie 
din perioada interbelică şi tomuri întregi de filozofie antică, 
medievală și modernă, omițând tot ce era legat de ideologia 
comunistă. La Biblioteca Academiei, profesorul Manilici venea 
fericit la masa mea să-mi spună din descrierea darurilor primite 
de Alexandru Macedon ce minerale erau pe acolo. 

Înşiruirea lecturilor mele filozofice într-o listă de peste 
170 de titluri (care nu erau tocmai pe linia cripto-comunismului 
post-decembrist) a determinat probabil trântirea mea grabnică 
(pe 15 oct. 1990) la colocviul de înscriere pentru un doctorat pe 
tema apriorismului în filozofia lui Blaga, moment consemnat 
(accidental) pe coperta a patra a celui de-al doilea volum al 
meu, „INEFABILA METAF IZICĂ” din 1993, unde promiteam 
că va apărea un volum pe această temă, la care apoi am 
renunţat. 

După împuşcarea Ceaușeştilor, în repoziționarea foştilor 


stalinişti din structurile de vârf, Paul Cornea, prin cincizeci 
secretar al lui Ioşca Chişinevschi („țarul culturii române”), 
devenise „secretarul” — ca să spunem aşa — ministrului Mihai 
Şora. În 1990 chiar şi turnătorul Zigu Ornea se auto-declarase 
director al Editurii Minerva (cf. Tudor Păcuraru, Jurnalul 
unui terorist. Non-ficțiune cu factografii, Ed. Curtea veche, 
Bucureşti, 2018). Ion lanoşi — care fusese şef al cenzurii la 
vremea arestării lui Noica pentru manuscrisul despre Hegel 
(vezi Isabela Vasiliu-Scraba, Pelerinaj la Păltinişul lui 
Noica; https://isabelavs2.wordpress.com/constantin-noica/ 
pelerinaj-noica/) înmânat pe ascuns Securităţii de turnătorul 
Zigu Orenstein/ Ornea (vezi vol.: prof. univ. Tudor Păcuraru, 
Jurnalul unui terorist. Non-ficțiune cu factografii, Ed. Curtea 
veche, Bucureşti, 2018) —, figura în toamna anului 1990 ca 
preşedinte al comisiei de înscriere la doctorat la Facultatea de 
filozofie, unde se desființase (ca o primă urgenţă!) cursul de 
filozofie românească. Pe 15 oct. 1990 din comisie făcea parte 
şi cronicarul plastic A. Pleşu, asiduu vizitator al stalinistului 
Leonte Răutu („groparul culturii româneşti”), cu fata căruia 
Pleşu a înființat prin 1993 Colegiul Noua Europă. În post- 
comunism, despre fostul muzeograf de la Tescani a circulat 
părerea că ar fi fost „un favorit al fiecărui regim care a folosit, 
ca puţini alţii din această țară, bani publici pentru o promovare 
personală chestionabilă” (acad. Andrei Marga). In vederea 
acceptării înscrierii mele la doctorat, muzeograful uns ministru 
găsise cu cale să-mi pună două întrebări: 1. la ce-mi trebuie 
mie un doctorat în filozofie şi 2. „care e mai mare, Blaga, 
sau Kant?”, „ştiut fiind că Blaga era oricum mai înalt decât 
filozoful de la Kânigsberg. Povestindu-i prin poşta electronică 
(fără a da şi nume) păţania mea cu examenul de înscriere la 
doctorat, un profesor mi-a scris din America (unde s-a stabilit 
înainte de căderea comunismului) că „a citit cu un sentiment de 
revoltă despre acea respingere la doctorat de niște neanderthali 
antedeluvieni”(prof. St. Stoenescu, 18 nov. 2011). 

Când citeam filozofie aproape zilnic prin biblioteci 
(la Academie, la Biblioteca Centrală Universitară şi la 
Biblioteca Centrală de Stat) eram în plină perioadă de studii, 
nu numai filozofice. În total, am studiat (în forme organizate 
de învățământ) vreo douăzeci şi doi de ani: doisprezece până 
la facultate, cinci la Politehnică şi, după 33 de ani, încă vreo 
cinci ani am studiat limbi străine. De când eram în şcoală mi-a 
făcut mare plăcere să învăţ. Asta nu însemna că învăţam prea 
mult acasă. Citeam repede în pauză lecţia ca s-o ştiu dacă mă 
întreabă şi eram foarte atentă la oră. Cu sistemul acesta, fără 
să învăţ prea mult, reuşeam să fiu premiantă în fiecare an, în 
toate cele douăsprezece clase. După ce am fost vreo cinci 
ani ingineră, m-am apucat iarăşi să învăţ. Ce s-a întâmplat? 
Fiind un spirit critic, nu acceptam ceea ce nu puteam să 
controlez. Imi plăcea filozofia, dar nu-mi prea plăceau nici 
traducerile (vezi Despre traduceri, în Jurnalul de idei al lui 
Anton Dumitriu, din rev. „Tribuna”, Cluj-Napoca, nr. 257, 
16-31 mai 2013, p.3), nici antologiile de filozofie, căci nu-mi 
plăcea să mi se rupă aleatoriu dintr-o carte o bucată şi să mi 
se dea ca atare. Ştiam că ruperea din context este deformantă. 
Pe un filozof trebuie să-l citeşti aşa cum îţi prezintă el ideile, 
nu cum crede altul că a înţeles din ce-a citit. Acest lucru i l-am 
reproșat în Propedeutică la eternitate. Alexandru Dragomir în 
singurătatea gândului (Ed. Star Tipp, Slobozia, 2004; http:// 
www.scribd.com/doc/130854967/Isabela- Vasiliu-Scraba- 
PROPEDEUTICYC4%82-LA-ETERNITATE-Alexandru- 
Dragomir-in-singurYoC4%83tatea-gandului) editorului G. 
Liiceanu. Volumul meu despre Alexandru Dragomir i-a 
surprins plăcut pe foştii săi colegi de facultate, Mihai şi 
Mariana Şora. Primul îmi spusese la telefon că prietenul său 
Alexandru Dragomir fusese dat afară din postul de redactor 
(stilizator) al Dicţionarului Tehnic, trebuind apoi să lucreze 
pe șantierul de la Bicaz, unde „se ocupa de aprovizionarea 
cu ciment” (Mihai Şora, 24 oct. 2004). Venită din Germania, 
Mariana Şora, deşi nu ne cunoşteam, a ţinut să converseze 
cu mine la telefon pe 5 febr. 2005, amintindu-și cum Sănduc 
Dragomir „se ducea la cursurile lui Nae” (a se vedea şi interviul 
refăcut: https://isabelavs2.wordpress.com/miscellanea/ 
isabelavs-adnotat3-interviu-alxdragomir/). 

Pe la 33 de ani eu m-am apucat să învăţ vreo cinci limbi 
străine, să pot citi filozofie în original. O să vedeţi pe internet, 
pe un site al meu, o poză de-a mea din tinereţe. Este de la 33 
de ani când am început să învăţ în paralel germana (Sani), 
italiana (3ani), spaniola (2 ani), greaca veche (3 ani) şi latina 
(2 ani), ultimele cu prof. univ. Adelina Piatkovski şi cu prof. 
univ. Felicia Vanţ Ştef. Noi scriitorii ne putem permite să 
avem „poze de dicţionar”. Ziariştii nu. La mine, din pricina 
studiului limbilor stăine, perioada de studii s-a extins până 
după schimbarea de regim din decembrie 1989, când, în fine, 
am putut şi eu să public întâi prin revistele de cultură (apoi 
în volum) ce scrisesem de vreo şapte ani despre filozofia lui 
Noica. Aşa a apărut în 1992 prima carte dedicată gândirii 
acestui mare filozof român. Schopenhauer avea următoarea 
remarcă, ironică, desigur: „Unii consideră cărțile precum 
ouăle: bune numai când sunt proaspete”. Ei bine, această 
mică observaţie a unui filozof autentic ne arată importanţa 
scriitorilor care s-au impus pe tărâm cultural datorită valorii 
lor. La noi, atât Anton Dumitriu, cât şi Noica, în ciuda vitregiei 


Una din „cestiunile 


arzătoare”: 
MORALA IN ARTA 


lată ce opinează în problema 
artei, la sfârşitul secolului XIX, un mare 
scriitor: „Devenind din ce în ce mai 
exclusivistă, satisfăcând un cerc de oa- 
meni tot mai restrâns, devenind tot mai 
egoistă (s.n.), arta a ajuns la demenţă, 
întrucât nebunia este doar un egoism 
ajuns în ultimul grad. Arta a ajuns la 
treapta extremă a egoismului şi şi-a ieşit 
din minţi” (Lev Tolstoi, Jurnal 1] — p. 
27 — ; în traducerea de la Elit a Janinei 
şi Ion Ianoşi). lată şi părerea despre muzică, arta sonoră: „... 
istoria muzicii nu este istoria felului în care s-a născut, s-a 
răspândit şi s-a dezvoltat muzica autentică, muzica melodiilor 
(s.n.), ci istoria muzicii artificiale, adică a felului în care muzica 
melodioasă a fost desfigurată... Muzica bisericească de-aia a 
fost bună, pentru că a fost accesibilă maselor. Incontestabil bun 
e numai ceea ce e accesibil tuturor. Şi de aceea, cu siguranţă: 
cu cât e mai accesibilă, cu atât e mai bună” (p.29). 

Nu dorim să se creadă că preluăm din mers şi nerume- 
gat toate aceste exagerări, păreri pe care marele rus le-a emis 
cu peste un secol în urmă: în noiembrie-decembrie 1896. Sunt 
binecunoscute şi părerile sale deosebite, referitor la dogmele 

vremurilor, au reușit să se impună. De aceea ei se cade a fi 
atent studiaţi şi în nici un caz nu trebuie citiți după şablonul 
foştilor stalinişti (Ion Ianoşi, Leonte Răutu, Paul Cornea, Zigu 
Ornea etc) şi clientelei acestora, cum recomandă și azi unii 
nostalgici ai cenzurii ideologice comuniste. Părerea mea este 
că n-ar trebui neglijată nici gândirea filozofică a lui Blaga, 
nici şcoala filozofică românească inițiată de Nae Ionescu, al 
cărui asistent fusese marele istoric al religiilor Mircea Eliade. 

Constantin Noica a fost singurul filozof din şcoala lui Nae 
Ionescu, Școala trăiristă (cum s-a numit ea), care a reuşit să 
răzbească peste piedicile puse gândirii autentice în perioada 
tiraniei ideologice comuniste. Noica îşi dăduse în '40 o teză 
de doctorat intitulată Schiţă pentru istoria lui cum e cu putinţă 
ceva nou. În acest simplu titlu este conţinut, aşa, in nuce, întreg 
kantianismul. Immanuel Kant se întrebase cum este posibil să 
aduci ceva nou pe lume, pentru că judecăţile, prin natura lor, 
sînt tautologice. De aceea s-a şi spus că în domeniul logicii 
nu s-a adus nimic nou de la Aristotel încoace. Dar Constantin 
Noica, în teza sa, a pus (ca să zicem aşa) un element în plus: 
procesualitatea de sorginte hegeliană. După susţinerea tezei de 
doctorat, — pe care i-o dedicase metafizicianului Nae Ionescu 
(dedicație cenzurată în 1995 de directorul Editurii Humanitas, 
fostă „Politică”, a Partidului Comunist) —, Constantin Noica 
păstrase oarecum tenta hegeliană a gândirii sale, vorbind la 
Radio pe 26 dec. 1941 despre trei aspirații către unitate: din 
filozofie, din efortul comun de supravieţuire al unui popor 
cotropit de vecinii săi şi din trăirea religioasă a misticilor. 
Gândirea religioasă a profesorului său Nae lonescu îi era şi ea 
proaspătă în minte. Căci atunci pregătea cu Mircea Vulcănescu 
şi Constantin Floru editarea primelor patru volume ale operei 
naeionesciene. Talentul într-ale filozofiei care îl distingea pe 
Nae Ionescu îi impresionase şi pe nemți (la Miinchen dându-și 
doctoratul). Indo-europenistul Cicerone Poghirc (profesor la 
Bochum) discutase în Germania cu foşti colegi de-ai lui Nae 
Ionescu, încă impresionați de mintea filozofică a acestuia. 

Noi suntem o generaţie care, dintre mulţii studenți 
şi apoi discipoli ai profesorului Nae Ionescu am avut 
norocul extraordinar să-i avem pe Anton Dumitriu şi pe 
Noica. Constantin Noica era ceva cu totul aparte, pentru că 
reprezenta, ca şi Nae Ionescu, un model de gândire filozofică 
autentică. În momentul în care ai un model, nu mai trebuie să 
cauţi la întâmplare. Atât Anton Dumitriu, cât şi Noica erau 
nişte pedagogi extraordinari: ambii, deşi lipsiţi de catedre 
universitare, te trimiteau, prin cărţile lor, să citeşti filozofie 
de cea mai bună calitate. Te îndrumau, chiar numai citindu-le 
cărțile. La fostul deţinut politic Noica era mai greu de ajuns, 
pentru că el era foarte bine păzit de Securitate. Eu am încercat 
să mă duc în vizită la Noica în 1986. Se tot povesteşte cum unii 
s-au dus la el la Păltiniş. (Scriitoarea Silvia Jinga consemna 
din America pe 25 februarie 2017 că „se ştia din timpul 
comunismului că vizitatorii lui Noica la Păltiniş aveau trasee 
securiste”). Ca să nu apară după 1990 anumite nume ale unor 
informatori ai Securităţii, foşti vizitatori mai frecvenți ai lui 
Noica, au fost arse două dosare de urmărire care n-au fost 
microfilmate dintr-un total de şapte dosare „Noica”, aflate la 
Securitatea Judeţului Sibiu (vezi vol.: Noica și Securitatea 1, 
Ed. Muzeul National al Literaturii Române, 2009, p.6). 


Isabela VASILIU-SCRABA 


